Ceas Tissot Stejarii

2019-07-24T17:08:39+03:00

Price: 1750.00

Tissot devine partener oficial al Federației Române de Rugby și lansează ceasul oficial al echipei naționale a României - "Stejarii". Marcând o premieră istorică pentru România, Tissot lansează un cronograf extrem de personalizat într-o ediție limitată de 500 de bucăți. Legătura dintre TISSOT și sport a fost o componentă puternică a ADN-ului mărcii elvețiene încă de la începuturile sale. Calitatea înaltă a ceasurilor TISSOT și precizia mecanismelor sale au confirmat marca ca cronometru oficial pentru diverse sporturi, de la ski, hochei pe gheață și ciclism până la scrimă, baschet și sporturi cu motor. Legătura puternică cu rugby-ul datează din 2013, iar Tissot este deja o prezență de renume mondial la multe dintre competițiile importante, cum ar fi RBS 6 Nations Rugby, evenimentul în cadrul căruia cele mai emblematice echipe se întâlnesc pentru a-și disputa supremația în Europa. Ediția limitată "Stejarii" oglindește profilul deja de succes al TISSOT Chrono XL și îi sporește personalitatea puternică prin utilizarea simbolurilor care îl leagă de echipa de rugby a României și de România. Pe cadran, la ora 8, se află frumosul logo al Stejarii - frunza de stejar - și cele trei culori din steagul României, reprezentate discret ca markeri pentru orele 5, 6 și 7. Identitatea specială este continuată pe spatele carcasei, unde este gravat numele ediției speciale și numărul limitat de piese - 1 din 500. Cureaua din piele este, de asemenea, disponibilă într-o combinație unică de culori și texturi - negru cu perforații albastre și cusături galbene. Tissot și Albini Prassa au ales să susțină Federația Română de Rugby în semn de apreciere pentru una dintre cele mai respectabile entități sportive din România. Federația de rugby este prima federație sportivă înființată vreodată în România, precum și prima care a obținut o medalie olimpică pentru România. Echipa Națională "Stejarii" a înregistrat un palmares excelent de performanțe și se menține pe o poziție respectabilă în fruntea clasamentului World Rugby. Lista de succese califică România ca fiind una dintre singurele 12 națiuni care au participat la toate edițiile Cupei Mondiale de la înființarea acesteia în 1987.